ప్రీమియం ధరలకు పసిడి కొనుగోళ్లు
 
ముంబై,నవంబరు 15: ప్రభుత్వం ప్రకటించిన నోట్ల రద్దు ప్రభావం పుణ్యమాఅని బంగారం దిగుమ తులు గణనీయంగా పెరిగాయి. ప్రీమియం రేట్లకు బంగారం కొనుగోలుకు నల్లధనస్వాములుముందు రావడంతో బంగారానికి డిమాండ్‌ పెరిగింది. రూ.500, రూ.1000నోట్ల చెలామణి రద్దుచేసి నట్లు ప్రకటించిన వెంటనే తమ వద్ద ఉన్న లెక్కలు తేలని నల్లధనంతో బంగారం కొనుగోలుకు బడా బాబులు జ్యుయెలరీ షాపుల చుట్టూ చేరారు. నవంబరు 8వ తేదీనుంచి చూస్తే 100 కోట్ల డాలర్ల విలువైన బంగారం దిగుమతి జరి గిందని అంచనా. ఈ లావాదేవీలన్నీ ముందుతేదీలతో జరిగినట్లు రసీదులు చూపిస్తున్నారు. వాట్‌ ఇతర పన్నులు అన్నీ చెల్లించినా బంగారం వ్యాపారులు కొనుగోళ్లను ప్రోత్సహించడంతో దిగుమతు లు భారీగా పెరిగినట్లు అంచనా. వందకోట్ల డాలర్లు కనీసం 30 టన్నుల విలువైన బంగారం దిగుమతి జరిగిందనిఅంచనా. జిఎఫ్‌ఎంఎస్‌ థామ్స న్‌ ర్యూటర్స్‌ అంచనాలప్రకారంచూస్తే అధికారికంగా బంగారం దిగుమతులు నవంబరు 14వ తేదీవరకూ 1.5 బిలియన్‌ డాలర్లుగా ఉందని అంచనా. ఈ మొత్తంలో 900 మిలియన్‌ల విలువైన బంగారం కేవలం నోట్లరద్దు ప్రకటన తర్వాతనే జరిగింది. అయితే ఇందులో బంగారం ఎగుమతి చేసేందుకు గాను చేసుకునన దిగుమతులను పరిగణనలోనికి తీసుకోలేదు. వ్యాపారులు దిగుమతి చేసుకున్న బంగారంలో తి
రిగి 20శాతం ఆభరణాల రూపంలో ఎగుమతులు చేయాలనే నిబంధనలున్నాయి. ఇలాంటి బంగారం దిగుమతులు మత్తం దిగుమతు ల్లో అతితక్కువశాతం మాత్రమే ఉంటాయి. ఎగు మతి ప్రాసెసింగ్‌జోన్స్‌, ఎగుమతి ఆధారిత యూని ట్లలో ఉన్న బంగారం విలువలనుకూడా లెక్కలోనికి తీసుకోకుంటేనే ఈ భారీ మొత్తం దిగుమతులు జరిగాయి. అంటే వ్యాపారుల నుంచి నల్లధన స్వాములు పాతతేదీలసాయంతో రసీదులు సృష్టించి ఈ కొనుగోళ్లు జరిపినట్లు కనిపిస్తోంది.
అక్టోబరు నెలలో బంగారం దిగుమతులు 3.5 బిలియన్‌ డాలర్లుగా ఉన్నాయి. ఇక పితృపక్ష సందర్భంగా 15రోజులపాటు అమ్మకాలు ఉండవు. తిరిగి దీపా వళి సందర్భంగా పుంజుకున్నాయి. కస్టమర్లు ఎక్కు వగా డెబిట్‌కార్డులు ఉపయోగించి కొనుగోళ్లుచేస్తు న్నట్లు వ్యాపారులు చెపుతున్నారు. ఝవేరీ బజార్‌ వ్యాఆరులకు భారతీయ బులియన్‌, జ్యూయెలర్స్‌ అసోసియేషన్‌ ఆదివారం సందేశాలు పంపిస్తూ ఈనెల 15వ తేదీనాటికి తమ వద్ద ఉన్న పాత నోట్ల వివరాలను డిపాజిట్‌చేయాలని ఐటిశాఖ ఆదే శించిందని అప్రమత్తంగా ఉండాలని సందేశాలు పంపించింది. దీనివల్ల బంగారం విక్రయాల్లో పాత తేదీల సాయంతో అక్రమాలకు చెక్‌పెట్టినట్ల వుతుందని అంచనా. డిసెంబరు 30వ తేదీ నాటికి బ్యాంకుల్లోను, ఇతర ఏజెన్సీల వద్ద చెల్లని నోట్లను జమచేయాల్సి ఉం టుంది.
ఫిబ్రవరి నుంచి నెలవారీ దిగుమతులు 30 టన్నులుగా ఉన్నా యి. అక్టోబరునెలలోనే 3.5 బిలియన్‌ డాలర్లు విలువైన దిగుమతులు లేదా 56 టన్నుల బంగారం దిగుమతి అయింది. రానున్న వారాల్లో బంగారం దిగుమతులపై ఎవ్వరూ అంచనాలు వేయలేకపోతున్నారు. అయితే అధికారికంగా కూడా ఎటువంటి ప్రకటనలు చేయడంలేదని తేలింది. మొత్తం మీద నోట్లరద్దు పుణ్యమా అని ప్రీమియం ధరలకు బంగారం కొనుగోళ్లకు నల్లధనస్వాములు ముందుకు వస్తు న్నారు. అంటే వారివద్ద ఉనన లెక్కలుతేలని సొమ్ములు మొత్తం చట్టబద్ధం అయ్యేందుకు ఇదో మార్గంగా మారిందనడంలో సందేహంలేదు.